काठमाडौं,असार २ । सिराहको सखुवानकारकट्टी गाउँपालिका–३ मिर्जापुरस्थित मुसहर बस्तीलाई खुला दिसामुक्त घोषणा गर्ने गाउँलेका भान्साकोठा र सुत्नेकोठामै चर्पीका प्यान जडान गरेर चर्पी बनेको रेकर्ड बनाइएको पाइएको छ । चर्पी बनाउन ठाउँ नभएका विपन्न समुदायको बस्तीमा भान्सा र सुत्ने कोठामै चर्पीको प्यान जडान गरिएको आजको नागरिक दैनिकले लेखेको छ ।
खुला दिसामुक्त घोषणा गर्न बनाइएका त्यस्ता चर्पी प्रयोगविहीन छ । सुत्ने कोठा, भान्सा कोठामै चर्पी बनाइएपछि गाउँलोहरु साविक झैं झाडी र चौरमा दिसा–पिसाब गर्न जाने गर्छन् । खुला दिसामुक्त क्षेत्रको घोषणा कागजमै सीमित भएको छ । चौरमा दिसा गरे रोग फैलिन्छ भनेर हाकिमहरु आएर चुल्होमै जोडेरै चर्पी बनाइदिएको नरहाकी भुली सदायाले बताइन् । आफूहरुले केही बोले हाकिमहरुले हप्काएर बोल्नै नदिने उनले बताइन् ।
काठमाडौं,साउन २६ । अन्तरराष्ट्रिय किक बक्सिङ् प्रतियोगितामा नेपालका दुर्गाराज पाण्डेले दोस्रोस्थान हासिल गर्नुभएको छ । विश्व किक बक्सिङ् महासङ्घले इजिप्टको सिक्स अक्टोबर सिटिमा हालै आयोजना गरेको उक्त प्रतिस्पर्धामा पाण्डे अन्तिममा इजिप्टका प्रतिद्वन्द्वीसँग पराजित हुनुभएको थियो। उहाँले आफ्ना प्रतिस्पर्धिलाई पार लगाउँदै फाइनल चरणमा प्रवेश गर्नुभएको थियो । तीन दिनसम्म आयोजना भएको प्रतिस्पर्धामा विश्वभरका १६ देश सहभागि थिए । पाण्डेले ८० केजी स्पर्धामा सो सफलता प्राप्त गर्नुभएको थियो । यो प्रतियोगिता हरेक दुई बर्षमा आयोजना हुने गर्छ ।